Marius Silaghi este un puști de 14 ani, din Baia Mare. El locuiește împreună cu mama și sora lui în Cartierul Ferneziu din Baia Mare, un cartier sarac, lângă Romplumb, uzina care timp de 50 de ani a poluat cu plumb orașul.

Marius merge zilnic la școală, însă, după ce își termină temele, în fiecare zi … plombează gropile apărute în asfaltul turnat anul trecut în zonă, folosind pământ amestecat cu nisip.

Șoferii care trec prin zonă îl salută iar unii dintre ei opresc să îi dea dulciuri, mulțumindu-i astfel pentru modul în care are grijă de strada unde locuiește.

Mica Șvab, corespondenta Europa FM la Baia Mare, a stat de vorbă cu Marius .